b"\n_START_ARTICLE_\nGabriel Florence\n_START_SECTION_\nBiografia\n_START_PARAGRAPH_\nVers la fi del 1943 va adherir-se al Comit\xc3\xa9 M\xc3\xa9dical de la R\xc3\xa9sistance, un grup de metges que van organitzar-se per a resistir a l'ocupaci\xc3\xb3 alemanya i defendre els seus col\xc2\xb7legues jueus perseguits pels nazis. Entre altres, va contractar els metges Jean-Claude Dreyfus i Georges Schapira al seu laboratori._NEWLINE_El 4 de mar\xc3\xa7 del 1944 va ser arrestat per la Gestapo i el 7 de juny va ser transportat al Camp de concentraci\xc3\xb3 de Neuengamme. Com que era un bon biling\xc3\xbce alemany-franc\xc3\xa8s va ser empleat com a int\xc3\xa8rpret. A la fi del juliol va ser destinat a l'hospici del camp. Vers la fi de novembre va ser encarregat pel metge nazi Kurt Heissmeyer per a seguir els 20 nens i nenes jueus que aquest darrer va obtenir del seu col\xc2\xb7lega Josef Mengele d'Auschwitz, per tal de poder fer experiments infames als quals van ser infectats intencionadament amb bacteris de tuberculosi, pretesament per tal de poder desenvolupar una vacuna. Al barrac\xc3\xb3 11, Gabriel Florence havia d'executar les recerques bioqu\xc3\xadmiques sota la supervisi\xc3\xb3 del metge del camp Alfred Trzebinski. Secretament, va assajar de coure els bacteris de tuberculosi per tal de matar-los abans que fossin inoculats als nens. Tamb\xc3\xa9, junts amb el seu col\xc2\xb7lega Ren\xc3\xa9 Quenouille va informar els co-presoners dels experiments inhumans, tot i que els va ser prohibit, sota pena de mort, d'informar-ne els altres._NEWLINE_El 21 d'abril del 1945, unes hores abans de ser transportat a l'escola del Bullenhuser Damm va dir al presoner Paul Weissmann, despr\xc3\xa9s d'encapsar unes poques coses seves: \xc2\xabA reveure\xc2\xbb i va afegir, a baixa veu, \xc2\xabno crec que hi hagi un reveure\xc2\xbb. De fet, hi havia una ordre des de Berl\xc3\xadn (segons les fonts d'Oswald Pohl o del mateix Heinrich Himmler) d'eliminar tots els testimonis dels experiments criminals de la SS, davant de la desfeta imminent i l'occupaci\xc3\xb3 per les aliats. Poques hores despr\xc3\xa9s va ser assassinat per penjament, com els nens i les nenes v\xc3\xadctimes dels experiments, per Johann Frahm i altres alt c\xc3\xa0rrecs SS del camp de Neuengamme."